**Prenájom nebytového priestoru - SOŠ Humenné, Mierová 1973/79**

**Ponuka na prenájom**

V zmysle § 9a, ods. 9 zákona NR SR č. 446/2001 Z. z. o majetku vyšších územných celkov v platnom znení, kde Vyšší územný celok zverejní zámer prenajať svoj majetok, Úrad Prešovského samosprávneho kraja, zverejňuje nasledovné:

**Správca:**

Stredná odborná škola, Mierová 1973/79, 066 01 Humenné

**Predmet nájmu, podmienky nájmu:**

* nebytový priestor v nehnuteľnosti evidovanej na liste vlastníctva č. 8359, súpisné číslo stavby 1973, na parcele KNC č. 2891/1, katastrálne územie Humenné
* nebytový priestor sa nachádza v budove Strednej odbornej školy Humenné na ulici Mierová 1973/79, dielne OV – sklad DREVO a je o celkovej výmere 97,26 m2
* nebytový priestor nie je vykurovaný, bez prívodu vody a kanalizácie
* nebytový priestor sa dá využiť ako sklad, dielňa
* doba nájmu: neurčitá
* spôsob nájmu: priamy nájom
* minimálna cena nájmu: 18,- € s DPH/m2/rok

K nájomnému budú nájomníkovi faktúrované aj náklady za dodané služby spojené s užívaním priestoru, a to najmä dodávka elektrickej energie a iné.

Nájomné bude faktúrované mesačne dopredu. Prenajímateľ je oprávnený zvýšiť ročné nájomné o mieru inflácie jednostranne v súlade s platnými „Zásadami hospodárenia a nakladania s majetkom PSK“ formou písomného oznámenia nájomcovi tak, že celková výška nájomného platná k 31.12. bežného roka sa prenásobí koeficientom miery inflácie, ktorú zverejní Štatistický úrad Slovenskej republiky za predchádzajúci rok.

* nájomca uhradí daň z nehnuteľnosti a poistenie majetku.
* iné obmedzenia:

Nájomca musí strpieť v prenajatom priestore uskladnenie 2 ks strojov, ktoré sa už nepoužívajú, ale sú umiestnené pevne so zemnou:

1. stroj – Hydraulický lis DHXA400 - inv.číslo 3 1386 - o výmere 3,78 m2 2. stroj – Nožnice na dyhu SEN 3 200 – inv.číslo 3 1372 - o výmere 12,96 m2

Táto plocha nie je zahrnutá do plochy, ktorá je predmetom nájmu.

**Predkladanie ponúk:**

Žiadosti o prenájom s uvedením identifikačných údajov, ceny, doby nájmu a účelu požadujeme doručiť **do 30.5.2017 do 12.00 hod.** (rozhodujúci je dátum a čas doručenia ponuky, nie dátum poštovej pečiatky) v uzatvorených obálkach so spiatočnou adresou záujemcu a označeným heslom **„Nájom – neotvárať“** na adresu školy:

**Stredná odborná škola
Mierová 1973/79
066 01 Humenné**

Každý záujemca môže predložiť len jednu ponuku. Ak záujemca predloží viacero ponúk alebo ponuka nebude kompletná, budú všetky jeho ponuky z vyhodnotenia zámeru na prenájom vylúčené. Uchádzačom bude doručené oznámenie o úspešnosti alebo neúspešnosti ponuky. Kritériom pre vyhodnotenie ponúk je najvyššia cena.

**Ponuka musí obsahovať:**

* ponúkanú cenu nájmu za m2/rok,
* dobu nájmu,
* účel nájmu,
* identifikačné údaje záujemcu podľa výpisu z príslušného registra (meno, priezvisko, rodné číslo, miesto trvalého pobytu, sídlo, IČO),
* v prípade, že záujemcom je fyzická osoba – podnikateľ aj výpis zo živnostenského registra, nie starší ako 3 mesiace,
* v prípade, že záujemcom je právnická osoba aj výpis z obchodného registra, resp. z iného registra potvrdzujúceho právnu subjektivitu záujemcu, nie starší ako 3 mesiace,
* súhlas záujemcu – fyzickej osoby so spracovaním osobných údajov na účely vyhodnotenia zámeru na prenájom a uzatvorenia nájomnej zmluvy,
* vyhlásenie záujemcu, že nepatrí medzi osoby, ktoré si nemôžu priamym spôsobom prenajímať majetok Prešovského samosprávneho kraja v zmysle § 9a ods. 6 a 7 zákona č. 446/2001 Z. z. o majetku vyšších územných celkov v znení neskorších predpisov.

Nájomná zmluva bude uzatvorená v zmysle ust. § 663 a násl. Občianskeho zákonníka v znení neskorších predpisov, zákona č. 116/1990 Zb. o nájme a podnájme nebytových priestorov v znení neskorších predpisov a podlieha schváleniu predsedom Prešovského samosprávneho kraja.

**Kontakt:**

Bližšie informácie ohľadom prenájmu je možné získať na telefónnom čísle správu 057/7752697 u Bc. Evy Gáborovej, vedúcej úseku technicko – ekonomických činností alebo 0915 869 094 u RNDr. Oľgy Skysľakovej, riaditeľky školy.

Zverejnené na úradnej tabuli a internetovej stránke Úradu PSK od 15.05.2017 do 30.05.2017, 12:00.

 RNDr. Oľga Skysľaková

riaditeľka školy